حارثہ بن نعمان

حارثہ بن نعمان انصاری صحابی رسول، ان کی کنیت ابو عبد اللہ تھی مدینہ کے رہنے والے تھے۔
امام ابوعبدالرحمن نسائی اور علامہ ابونعیم اصبہانی نے حارثہ کو اصحاب صفہ میں شمار کیا ہے ۔حلیۃ الأولیاء: 1/365
نام حارثہ، کنیت ابو عبد اللہ ، والد کانام نعمان بن نفیع ، انصارِ مدینہ سے تعلق رکھتے ہیں۔طبقات ابنِ سعد: 3/ 488،
امام ذہبی علیہ الرحمۃ حارثہ کا تعارف کراتے ہوئے رقم طراز ہیں !
شہدبدراً والمشاہد، ولانعلم لہ روایۃ وکان دیّنا خیراً،برّاً بأمہ مسندِ أحمد: 5 /433
ترجمہ: حارثہ غزوۂ بدر اور دیگر تمام غزوات میں شریک رہے ہیں
ان سے کوئی روایت مروی نہیں ہے ، یہ بہت دیندار ، پارسا اور اپنی ماں کی فرماں برداراولاد ہیں ۔
 جنت کی بشارت 
عائشہ صدیقہ سے روایت ہے کہ رسول اللہ صلی اللہ علیہ وسلم نے ارشاد فرمایا: میں نے ایک مرتبہ خواب میں دیکھا کہ میں جنت میں داخل ہوا اور قرآن کریم پڑھنے کی آواز سنی، تو میں نے دریافت کیا یہ کون ہے ؟ جواب ملا: یہ خوش بخت حارثہ بن نعمان ہے ! یہ سن کر رسول اللہ صلی اللہ علیہ وسلم نے ارشاد فرمایا ’’کذلک البّر، کذلک البّر،وکان ابّرالناس بأمہ‘‘ واقعی نیکی ایسی ہی ہوتی ہے ، نیکی ایسی ہی ہوتی ہے یعنی نیکی کا پھل ایساہی ہوتاہے ، حارثہ بن نعمان اپنی والدہ کے ساتھ بہت ہی اچھا سلوک کرنے والا ہے ۔
حارثہ ان 80؍ صحابہ کرام میں ہیں جو غزوۂ حنین میں جمے رہے اور نبی اکرم صلی اللہ علیہ وسلم کاساتھ نہیں چھوڑا۔ الإستیعاب : 1/ 283
 جبرئیل علیہ السلام کی دومرتبہ زیارت 
حارثہ کا بیان ہے کہ میں نے جبرائیل علیہ السلام کی دومرتبہ زیارت کی ہے ۔
پہلی مرتبہ صورین- یہ مدینہ منورہ میں جنت البقیع کے پاس ایک جگہ ہے - کے مقام پر جس دن نبی اکرم صلی اللہ علیہ وسلم بنوقریظہ کے محاصرے کے لیے تشریف لے جا رہے تھے ، تو ہمارے پاس سے دحیہ کلبی کی شکل وصورت میں گذرے اور ہتھیار سے لیس ہونے کا حکم دے گئے ۔
دوسری مرتبہ غزوۂ حنین کے شہداء کو دفن کرنے کے مقام میں زیارت کی کہ میں رسول اللہ صلی اللہ علیہ وسلم کے پاس سے گذراتو دیکھا کہ وہ آپ سے محوِ گفتگو ہیں ۔ میں نے سلام نہیں کیا، آگے بڑھ گیا، تو جبرئیل نے میرے بارے میں دریافت کیاکہ اے محمد ! یہ کون ہے ؟ آپ نے ارشاد فرمایا: یہ حارثہ بن نعمان ہے !
یہ سن کر جبرئیل علیہ السلام نے فرمایا: یہ ان 80؍ خوش بختوں میں ہیں کہ جو غزوۂ حنین میں اپنی جگہ پرجمے رہے ، اللہ تعالیٰ نے ان کے اور ان کی
اولاد کے رزق وروزی کی ذمہ داری جنت میں لے رکھی ہے ۔الثقات : /156، نمبر: (309
 وفات 
امیر معاویہ کے عہدِ خلافت میں ان کا انتقال ہوا۔الإصابۃ : 1/316

 حوالہ جات 

زمرہ:اصحاب صفہ
زمرہ:اصحاب صفہ
زمرہ:اصحاب بیعت عقبہ
زمرہ:اصحاب احد
زمرہ:اصحاب خندق
زمرہ:اصحاب بدر